# Vicent Sanz Monlleó

Vicent Sanz Monlleó (Almenara, 18 de juny de 1946) és un polític i enginyer agrònom valencià, diputat a les Corts Valencianes pel Partit Popular en 1991-1995 i Secretari General de RTVV entre 1999 i 2010.

## Biografia

Afiliat a Aliança Popular des dels anys 80 en l'anomenat "Clan del INEM", on Sanz fou Director General. L'exconseller Manuel Tarancón animaria a Sanz, entre d'altres, a formar part d'Aliança Popular.
Vicent Sanz fou president provincial del PP a València i secretari del Grup Parlamentari Popular a les Corts, càrrecs que es va vore obligat deixar el 1994 (un any després del seu nomenament) després de fer-se públiques unes gravacions on el mateix Sanz reconeixia que estava "en política per a forrar-se" i posava en solfa el futur polític del seu mentor Zaplana. Un any després, Eduardo Zaplana assolia la presidència de la Generalitat Valenciana i Sanz era nomenat cap de personal de RTVV i en 1999 Secretari General. Càrrec en el qual va suportar les crítiques de l'oposició pels escàndols de llistes negres a Canal 9, el clientelisme i manipulació o la guerra entre el zaplanisme i els seguidors del president Camps.
Sanz ha mantingut el càrrec de Secretari General de l'ens públic sota la direcció de diversos Directors Generals, fins a quatre (Juan José Bayona, José Vicente Villaescusa, Pedro García Gimeno i José Luis López Jaraba). Però fou l'acussació de tres dones periodistes de Canal 9 d'assetjament sexual el que precipità el seu cessament el febrer de 2010. El jutge dictà una ordre d'allunyament a les víctimes. Tres mesos després del cessament temporal de les seues funcions directives, el Director general despatxava a Sanz de manera definitiva.
Arran d'aquestes cas, diverses notícies de premsa es feren ressò de les pràctiques delictuoses al front de RTVV com el mateix assetjament a les treballadores, les amenaces i l'abús de poder. La seua parella, la diputada del PP Esther Franco, fou l'única dirigent del partit que va mostrar el seu suport públic a Sanz tot i que Franco és responsable del partit en la Comissió de la Dona i les Polítiques d'Igualtat de les Corts, així com de la Comissió Especial per a l'estudi de la violència de gènere.

## Enllaços externs

* Biografia de polítics valencians Arxivat 2013-06-18 a Wayback Machine..

## Referències

* ↑ (castellà) Del polític que volia forrar-se al totpoderós cap de personal, a ElPaís.com de 23/02/2010.
* ↑ (castellà) Vicent Sanz. L'home amb mand de RTVV, a Levante-EMV de 24/02/2010.
* ↑ (castellà) Vicente Sanz, suspés com a secretari general i Cap de Personal de RTVV després de la denúncia de presumptes assetjaments sexual, a Las Provincias de 23/02/10.
* ↑ (castellà) La jutge prohibeix a Sanz acostar-se a les periodistes de Canal 9 que li van denunciar per assetjament, a ElPaís.com de 16/03/2010.
* ↑ (castellà) RTVV despatxa a Sanz als tres mesos de la denúncia per assetjament sexual i evita indemnitzar-lo, a Levante-EMV de 29/05/2010.
* ↑ (castellà) El sàtrapa de Burjassot, a El País de 21/03/2010.
* ↑ (castellà) Vicente Sanz, l'estratègia de l'aranya, article d'opinió d'Albert Vicent a Levante-EMV de 9/03/2010.
* ↑ El paper d'Esther Franco Arxivat 2010-03-26 a Wayback Machine. a L'Informatiu.com de 23/03/2010.